
NR.6379/31.10.2024
  RAPORT DE SPECIALITATE

privind alegerea președintelui de ședință care va conduce ședințele Consiliului Local al comunei Horoatu Crasnei în perioada NOIEMBRIE 2024-IANUARIE 2025
Având în vedere Referatul de aprobare elaborat de către dl. Primar și Proiectul de hotărâre privind alegerea președintelui de ședință care va conduce ședințele Consiliului Local al comunei Horoatu Crasnei în perioada noiembrie 2024-ianuarie 2025;
În conformitate cu prevederile art.123 alin.1 din OUG nr.57/2019 privind Codul Administrativ “După declararea ca legal constituit, consiliul local alege dintre membrii săi, în termenul stabilit prin regulamentul de organizare și funcționare a consiliului local, un președinte de ședință, pe o perioadă de cel mult 3 luni, care conduce ședințele consiliului și semnează hotărârile adoptate de acesta. Președintele de ședință se alege prin vot deschis cu majoritate simplă.
Având în vedere faptul că la data de 24.10.2024 a avut loc ceremonia  de constituire a consiliului local pentru mandatul 2024-2028, condițiile legale fiind îndeplinite pentru intrarea în exercițiu a consilierilor locali se impune alegerea unui președinte de ședință care să conducă lucrările ședințelor din această perioadă.

Potrivit prevederilor art.123 alin.4 din OUG nr.57/2019 privind Codul Administrativ, președintele de ședință exercită următoarele atribuții principale:
conduce ședințele consiliului local;
supune votului consilierilor locali proiectele de hotărâri și anunță rezultatul votării, cu precizarea voturilor pentru, a voturilor împotrivă și a abținerilor numărate și evidențiate de secretarul general al unității/subdiviziunii administrativ-teritoriale în procesul-verbal al ședinței;
semnează procesul-verbal al ședinței;
asigură menținerea ordinii, în condițiile regulamentului de organizare și funcționare a consiliului local;
supune votului consilierilor locali orice problemă care intră în competența de soluționare a consiliului local;
f aplică, dacă este cazul, sancțiunile prevăzute la art. 233 alin. (1) sau propune consiliului aplicarea unor asemenea sancțiuni, după caz;
g) îndeplinește alte atribuții prevăzute de lege, de regulamentul de organizare și funcționare a consiliului local sau alte însărcinări date de către consiliul local.
Față de cele consemnate, apreciem necesar și oportun adoptarea proiectului de hotărâre privind alegerea unui președinte de ședință care să conducă lucrările ședințelor Consiliului Local al comunei Horoatu Crasnei în perioada noiembrie 2024-ianuarie 2025. Mandatul președintelui de ședință urmând a fi valabil până la desemnarea noului președinte de ședință.
SECRETAR GENERAL,

LAURA BORBELY

